XO พุ่ง 8% นิวไฮตั้งแต่เข้าตลาดฯ โบรกฯแนะเก็งกำไรชี้ผลงานครึ่งปีหลังโตต่อเนื่อง
XO พุ่ง 8% นิวไฮตั้งแต่เข้าตลาดฯ โบรกฯแนะเก็งกำไรชี้ผลงานครึ่งปีหลังโตต่อเนื่อง โดย ณ เวลา 12.12 น. ราคาอยู่ที่ระดับ 10.30 บาท บวก 0.80 บาท หรือ 8.42% ด้วยมูลค่าซื้อขาย 74.85 ล้านบาท
21 ส.ค. 2561

ผู้สื่อข่าวรายงานว่า บริษัท เอ็กโซติค ฟู้ด จำกัด (มหาชน) หรือ XO ณ เวลา 12.12 น. อยู่ที่ระดับ 10.30 บาท บวก 0.80 บาท หรือ 8.42% ด้วยมูลค่าซื้อขาย 74.85 ล้านบาท ราคาหุ้นปรับตัวแรงในรอบ 4 ปี นับตั้งแต่เข้าตลาดเมื่อวันที่ 25 ส.ค.2557

บล.โกลเบล็ก ระบุว่า สำหรับทิศทางตลาดหุ้นไทยมีแนวโน้มผันผวนในขาขึ้น คาดดัชนีผันผวนในกรอบ 1,665-1,720 จุด แนะเก็งกำไรในหุ้นที่คาดว่าครึ่งปีหลัง 2561 เติบโตต่อเนื่อง ได้แก่ ANAN, ORI, SC, KCE, XO, CPF, SSP หุ้นที่ได้อานิสงส์จากค่าการกลั่นเริ่มปรับตัวขึ้น ได้แก่ SPRC, IRPC, TOP, BCP หุ้น Domestic Play ได้แก่ ROBINS, HMPRO, BEM และหุ้นกลุ่มส่งออกที่ได้ประโยชน์จากค่าเงินบาทอ่อนค่า ได้แก่ KCE, SVI, CPF, GFPT